Mattheus Oliveira

**Mattheus de Andrade Gama de Oliveira**, coñecido futbolisticamente como **Mattheus**, nado no Río de Xaneiro o 7 de xullo de 1994, é un futbolista brasileiro que xoga como centrocampista ofensivo no Farense da Primeira Liga de Portugal.

Fillo do histórico dianteiro do Deportivo da Coruña e da selección brasileira Bebeto, fíxose coñecido poucos días despois do seu nacemento debido á famosa celebración que lle dedicou seu pai ao marcar un crucial gol crucial contra os Países Baixos nos cuartos de final do Mundial de 1994. Desenvolveu case toda a súa carreira deportiva en Portugal.

## Traxectoria 
Naceu o 7 de xullo de 1994 no Río de Xaneiro. Aínda que a súa familia vivía daquela na Coruña, súa nai Denise viaxou ao Brasil antes de dar a luz porque quería que o seu fillo nacese no país suramericano. Seu pai Bebeto, xogador naquel momento do Deportivo da Coruña, atopábase nos Estados Unidos disputando a Copa do Mundo coa selección brasileira. 

Dous días despois do seu nacemento, seu pai marcou un dos goles na vitoria dos cuartos de final contra os Países Baixos e celebrouno simulando que arrolaba un bebé xunto con Romário e Mazinho, celebración que deu a volta ao mundo e se converteu nunha das máis famosas da historia do fútbol. Recibiu de nome Mattheus, como homenaxe ao centrocampista alemán Lothar Matthäus.

### Flamengo 
Formouse nas categorías inferiores do Flamengo, estreándose co primeiro equipo o 3 de febreiro de 2012, nun partido do Campionato Carioca contra o Olaria. Ese mesmo ano o adestrador Joel Santana fíxoo debutar tamén no Campionato Brasileiro, nunha vitoria por 1-0 contra o Santos.

#### Cesión ao Estoril 
O 30 de xaneiro de 2015 foi cedido a Estoril, da Primeira Liga portuguesa. Tivo que esperar ata abril para debutar na liga lusa, cando o adestrador Fabiano lle deu algúns minutos nun partido contra o FC Porto. Ao remate da tempada a súa cesión prorrogouse por un ano máis, e na tempada 2015/16 sumou 25 partidos e 4 goles (2 deles contra o Rio Ave e outros 2 contra o Coimbra), ademais de 7 asistencias.

#### Cesión ao Vitória 
Debutou co Vitória na xornada 21 da liga, nunha vitoria por 3-2 contra o Paços de Ferreira no estadio D. Afonso Henriques. Disputou un total de 14 encontros ata final de tempada, todos como titular, e repartiu 3 asistencias. Na tempada 2018/19 volveu ser cedido ao Vitória, co que disputou 23 encontros de liga e 4 de Copa, marcando 4 goles.

#### Cesión ao Coritiba 
En setembro de 2020 anunciouse unha nova cesión do xogador, desta vez ao Coritiba. Regresou así ao fútbol do seu país, e o 21 de novembro marcou o seu primeiro gol no Campionato Brasileiro, nun partido contra o seu primeiro equipo, o Flamengo.

### Mafra 
En agosto de 2021 desvencellouse do Sporting, e despois de case medio ano sen equipo, en xaneiro de 2022 asinou co Mafra, da Segunda Liga portuguesa. Xogou no club mafrense o que restaba da tempada 2021/22 e a primeira metade da 2022/23, sumando un total de 30 partidos.

### Farense 
En xaneiro de 2023 trasladouse a Faro para asinar como novo xogador do Farense, segundo clasificado da Segunda Liga. Co equipo algarvio logrou o ascenso á Primeira Liga ao remate da tempada 2022/23.

## Palmarés 
;Flamengo
* **Campionato Carioca (1):** 2014

## Notas 
## Véxase tamén 
### Ligazóns externas 
* Datos do xogador en Transfermarkt .
* Datos do xogador en BDFutbol .